**KAPOSVÁR MEGYEI JOGÚ VÁROS**

**POLGÁRMESTERÉTŐL**

 **1. változat**

**ELŐTERJESZTÉS**

**KAVÍZ Kft. -vel kötendő bérleti-üzemeltetési szerződésekről**

2016. július 4-én hatályba lépett a víziközmű-szolgáltatásról szóló 2011. évi CCIX. törvény (Vksztv.) 5/H. § (1) és 83. § (3a) bekezdése, melyek értelmében, ha egy adott víziközmű-rendszeren több ellátásért felelős tulajdonnal rendelkezik, és több üzemeltetési jogviszony is hatályban van, a víziközmű-rendszer üzemeltetési jogviszonyának egy szerződésbe foglalását 2017. december 31. napjáig végre kell hajtani.

Kaposvár Megyei Jogú Város Önkormányzata három víziközmű-rendszerben ellátásért felelős: „**12. Kaposvár – Juta – Kaposhomok - Zselickislak ivóvíz**” víziközmű-rendszeren; a „**28. Kaposvár szennyvíz**” víziközmű-rendszeren, illetve a „**40. Simonfa – Zselickislak – Zselicszentpál - Töröcske szennyvíz**” víziközmű-rendszeren. Kaposvár a három rendszert eddig egy szerződés keretében adta üzemeltetésbe. A társtulajdonos települések is településenként kötöttek szerződést. Mindhárom közműrendszer vonatkozásában elkészültek az előzetesen egyeztetett bérleti-üzemeltetési szerződések.

Az összedolgozott szerződések KMJV Önkormányzata vonatkozásában a 12-es ivóvíz rendszer és a 28. szennyvízrendszer tekintetében a jelenleg hatályos szerződés feltételeit tartalmazzák. A 40. Simonfa – Zselickislak – Zselicszentpál - Töröcske szennyvízrendszer esetében azonban a szerződés hatályát határozatlan időről le kellett csökkenteni 2019. augusztus 4-re. Ennek oka az, hogy a MEKH ajánlása szerint csak akkor fogadható el szerződésmódosításnak a települések szerződéseinek víziközmű-rendszerenkénti bontásban történő átírása, ha az a legelőször lejáró szerződés dátumára van kötve. A 40. számú víziközmű-rendszerben Simonfa és Zselickislak települések esetében az eredeti szerződés hatálya 2019. augusztus 4-ig tart, így az erre a víziközmű-rendszerre kötött szerződés is eddig hatályos.

Kérem a Tisztelt Közgyűlést, hogy a jelen előterjesztés mellékletét képező 3 db bérleti – üzemeltetési szerződés tervezetét hagyja jóvá, és hatalmazzon fel a megállapodás - szerződő partnerrel történő végleges egyeztetés során felmerülő érdemi részletet nem érintő módosítások átvezetésével történő – aláírására, utólagos beszámolási kötelezettséggel.

**Kaposvár, 2017. november 13.**

 **Szita Károly**

polgármester

**HATÁROZATI JAVASLAT:**

Kaposvár Megyei Jogú Város Közgyűlése megtárgyalta a KAVÍZ Kft. -vel kötendő bérleti-üzemeltetési szerződésekről szóló előterjesztését és úgy határozott, hogy az előterjesztés mellékletként csatolt **12. Kaposvár – Juta – Kaposhomok - Zselickislak ivóvíz**”; a „**28. Kaposvár szennyvíz**”, illetve a „**40. Simonfa – Zselickislak – Zselicszentpál - Töröcske szennyvíz**” víziközmű-rendszerek tekintetében a **KAVÍZ Kft.-vel kötendő bérleti - üzemeltetési szerződést jóváhagyja, és felhatalmazza a Polgármestert –** szerződő partnerrel történő végleges egyeztetés során felmerülő érdemi részletet nem érintő módosítások átvezetésével történő – aláírására, utólagos beszámolási kötelezettséggel.

Felelős: Szita Károly polgármester

Közreműködik: Szirják Imréné műszaki és pályázati igazgató

 Balogh Beáta gazdasági igazgató

Határidő: azonnal